Előterjesztő: dr. Bacsárdi József jegyző

Előterjesztést készítette: dr. Bacsárdi József jegyző

Előzetesen tárgyalja: -

Mellékletek:

* 1. melléklet – határozati javaslat

Elfogadás módja: -

Tárgykört rendező jogszabályok:

* a közszolgálati tisztviselőkről szóló 2011. évi CXCIX. törvény (Kttv.),
* 30/2012. (III.07.) Korm. rendelet (a közszolgálati tisztviselők munka- és pihenőidejéről, az igazgatási szünetről, a közszolgálati tisztviselőt és a munkáltatót terhelő egyes kötelezettségekről, valamint a távmunkavégzésről)

**Előterjesztés**

**a Bábolnai Közös Önkormányzati Hivatalban elrendelendő 2022. évi igazgatási szünetről**

**Tisztelt Képviselők!**

**Tisztelt nem képviselő bizottsági Tagok!**

A közszolgálati tisztviselőkről szóló 2011. évi CXCIX. törvény (Kttv.) 232. (3) bekezdése alapján a képviselő-testület a Bábolnai Közös Önkormányzati Hivatal dolgozói tekintetében a rendes szabadság kiadására igazgatási szünetet rendelhet el.

Az igazgatási szünet célja, hogy a szabadságok ütemezése egész évre tekintve kiegyensúlyozottabb legyen. Természetesen az igazgatási szünet időtartama alatt az ügyeleti készenlét biztosításáról és a rendkívüli események kezeléséről a Bábolnai Közös Önkormányzati Hivatal jegyzője gondoskodik.

Javaslom, hogy 2022-ben az alábbi időpontokban kerüljön sor igazgatási szünet elrendelésére:

* 2022. július 25-tól – 29-ig (5 munkanap)
* 2022. augusztus 15-től – 19-ig (5 munkanap)
* 2022. december 27. (1 munkanap)

A Bábolnai Közös Önkormányzati Hivatal esetén mindkét település Képviselő-testületének egybehangzó határozatokat kell hoznia.

Bábolna, 2022. április 6.

dr. Bacsárdi József s.k.

jegyző

1. melléklet a – határozati javaslat

Bana Község Önkormányzata Képviselő-testületének

……/2022. (IV. 13.) sz. határozata

Bana Község Önkormányzatának Képviselő-testülete:

1. a Bábolnai Közös Önkormányzati Hivatal banai kirendeltségén 2022. július 25-től – 29-ig, 2022. augusztus 15-től – 19-ig és 2022. december 27-ét érintően igazgatási szünetet rendelek el.
2. az elrendelt igazgatási szünet kapcsán, a zavartalan feladatellátás érdekében felkérem a jegyzőt a szükséges munkaszervezési intézkedések megtételére, valamint a lakosság és a társhatóságok előzetes tájékoztatására.

**Felelős:** Jegyző

**Határidő:** 2022. december 27.